কাউন্সিলরের মেয়ের ভোটার তালিকায় গড়মিল

কোচবিহার: বাংলায় তোলপাড় ফেলে ভূতুড়ে ভোটার (Fake Voter) ইস্যু এবার রাজধানীতে! ভূতুড়ে ভোটার খুঁজতে ময়দানে নেমেছে শাসক-বিরোধী। ভূতুড়ে ভোটার ধরতে গিয়ে দেখা গেল পুরসভার কাউন্সিলরের মেয়ের ভোটার তালিকায় গন্ডগোল। সমীর সরকার নামের দিনহাটা শহরের ১৫ নম্বর ওয়ার্ডের কাউন্সিলর অভিযোগ করেন তার তার মেয়ে লিজা সরকারের এপিক কার্ডের যে নম্বর রয়েছে সেই নম্বর অনলাইনে সার্চ করলে দেখা যাচ্ছে দিনহাটা বিধানসভারই (Dinhata Assembly constituency) অন্য একটি বুথের ভোটারের নাম।

আরও পড়ুন: দূর হল বৈষম্য, প্রাচীন শিব মন্দিরে প্রবেশাধিকার পেল নিম্নবর্ণের মানুষও

শুধু কাউন্সিলারের মেয়ে নয় একই ওয়ার্ডের আর এক বাসিন্দা সুমন সাহা, তারও এপিক নম্বর অনলাইনে সার্চ করলে সেখানেও দেখাচ্ছে একই বিধানসভার অন্য এলাকার ভোটারের নাম। শুধু পুরসভার ১৫ নম্বর ওয়ার্ড নয় ভোটার তালিকায় গন্ডগোল খুঁজে পাওয়া গিয়েছে পুরসভার ৮ নম্বর ওয়ার্ডেও। ওয়ার্ডের বাসিন্দা সোমা সরকারের এপিক নম্বর মিলে যাচ্ছে মধ্যপ্রদেশের বাসিন্দা মুন্নির সঙ্গে। এ বিষয়ে ১৫ এবং ৮ নম্বর ওয়ার্ডের কাউন্সিলর উভয়ই অভিযোগ করে, যে সমস্ত বিধানসভায় তৃণমূল কংগ্রেস ক্ষমতায় রয়েছে সেই বিধানসভা গুলিতে বিজেপি ইচ্ছে করেই গন্ডগোল করছে।

অন্য খবর দেখুন